Trisacharid

Trisacharidy sú oligosacharidy zložené z troch monosacharidov spojených dvoma glykozidovými väzbami. Podobne ako u disacharidov môže vzniknúť glykozidová väzba medzi poloacetálovou skupinou jedného monosacharidu a ktoroukoľvek hydroxylovou skupinou druhého monosacharidu. I v prípade, že sú všetky tri monosacharidové podjednotky trisacharidu identické (napr. glukóza), rôzne kombinácie väzieb (regiochémia) a α/β konfigurácia týchto väzieb (stereochémia) umožňujú vznik trisacharidov, ktoré sú vzájomne diastereomérmi s rôznymi chemickými a fyzikálnymi vlastnosťami.

 Názvoslovie 
Väčšina významných trisacharidov má triválne názvy, ktorými sa označujú. V systematickom názvosloví sa však trisacharidy dajú označiť sekvenčne (teda v poradí, v ktorom sú jednotlivé monosacharidy naviazané) alebo je možné popísať „stredný“ monosacharid a to, ktoré monosacharidy sú naňho naviazané. Glykozidová väzba trisacharidov sa označuje pomocou šípky a čísel, ktoré označujú polohy súčastí glykozidovej väzby (najprv poloacetálového uhlíka a potom hydroxylovej skupiny, prípadne druhého poloacetálového uhlíka). Okrem toho sa potom udáva ešte konfigurácia poloacetálového uhlíka (α alebo β). 

 Príklady 
TrisacharidJednotka 1VäzbaJednotka 2VäzbaJednotka 3Nigerotriózaglukózaα(1→3)glukózaα(1→3)glukózaMaltotriózaglukózaα(1→4)glukózaα(1→4)glukózaMelezitózaglukózaα(1→2)fruktózaα(1→3)glukózaMaltotriulózaglukózaα(1→4)glukózaα(1→4)fruktózaRafinózagalaktózaα(1→6)glukózaβ(1→2)fruktózaKestózaglukózaα(1↔2)fruktózaβ(1←2)fruktóza

 Referencie 

 Zdroj 


Kategória:Oligosacharidy